Document ID: 32009D0540

32009D0540
L 180/24
SLUŽBENI LIST EUROPSKE UNIJE
10.07.2009.
ODLUKA KOMISIJE
od 10. srpnja 2009.
o izmjeni Odluke 2002/253/EZ u pogledu definicija slučajeva bolesti za prijavljivanje influence A(H1N1) u mrežu Zajednice
(priopćena pod brojem dokumenta C(2009) 5465)
(Tekst značajan za EGP)
(2009/540/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku br. 2119/98/EZ Europskog parlamenta i Vijeća od 24. rujna 1998. o uspostavi mreže za epidemiološki nadzor i kontrolu zaraznih bolesti u Zajednici (1), a posebno njezin članak 3. točku (c),
budući da:
(1)
Prema članku 2. Odluke Komisije 2002/253/EZ od 19. ožujka 2002. o utvrđivanju definicija zaraznih bolesti koje se prijavljuju u mrežu Zajednice na temelju Odluke br. 2119/98/EZ Europskog parlamenta i Vijeća (2), definicije slučajeva bolesti utvrđene u Prilogu toj Odluci trebalo bi ažurirati, u mjeri u kojoj je to potrebno, na temelju najnovijih znanstvenih podataka.
(2)
Odlukom Komisije 2009/363/EZ od 30. travnja 2009. o izmjeni Odluke 2002/253/EZ o utvrđivanju definicija slučajeva zaraznih bolesti koje se prijavljuju u mrežu Zajednice na temelju Odluke br. 2119/98/EZ Europskog parlamenta i Vijeća (3) uvedena je nova definicija slučaja u vezi s nedavnim izbijanjem novog virusa influence u Sjevernoj Americi i nedavnu pojavu bolesti u nekoliko država članica.
(3)
Svjetska zdravstvena organizacija u međuvremenu je službeno definirala aktualnu bolest izrazom „Influenca A(H1N1)”. Odluku 2002/253/EZ potrebno je stoga ažurirati kako bi se taj naziv upotrijebio umjesto naziva koji je taj virus dobio Odlukom 2009/363/EZ.
(4)
Mjere predviđene ovom Odlukom u skladu su s mišljenjem Odbora osnovanog člankom 7. Odluke br. 2119/98/EZ,
DONIJELA JE OVU ODLUKU:
Članak 1.
U Prilogu Odluci 2002/253/EZ, naslov „NOVI VIRUS INFLUENCE A(H1N1) (TAKOZVANI VIRUS SVINJSKE GRIPE A(H1N1) I VIRUS MEKSIČKE GRIPE) (1)” zamjenjuje se naslovom „INFLUENCA A(H1N1)”.
Članak 2.
Ova je Odluka upućena državama članicama.
Sastavljeno u Bruxellesu 10. srpnja 2009.

Labels: 12
0